ཨིན་ཡུལ་ནས་གདན་དྲངས་པའི་ཁྲིམས་ལུགས་རབ་འབྱམས་བ་ཏཱ་རཱ་རཱ་དང་བོད་ཀྱི་ཁྲིམས་ལུགས་རིག་བའི་ཚོགས་པའི་རྩིས་གཉེར་རྣམ་རྒྱལ་ཚེ་སྐྱིད་གཉིས་ཀྱིས་གཏམ་བཤད་བྱས་ཡོད་པ་རེད།ཁྲིམས་ལུགས་མཁས་ཆེན་ཏཱ་མཱ་རཱ་ནི་རྒྱལ་སྤྱིའི་ཁྲིམས་དང་འགྲོ་བ་མའི་ཐོབ་ཐང་།ཁྱིམ་མི་གནས་སྤོ་བ་དང་དཀའ་རྙོག་འདུམ་འགྲིག་སོགས་ལ་སློབ་གཉེར་བྱས་ཡོད་པ་དང་།རྒྱལ་སྤྱིའི་གཙུག་ལག་སློབ་གྲྭ་གྲགས་ཅན་ཨོག་སི་ཧྥོ་ཌི་དང་ཁམ་ཟམ་སོགས་སུ་ཆེད་རྩོམ་དུ་མ་ཞིག་སྤེལ་མྱོང་ཡོད་པ་རེད།ཁོང་གིས་ཐེངས་འདིར་ཁྱིམ་མི་གནས་སྤོ་བའི་དཀའ་ངལ་དང་ལྷག་པར་དུ་བོད་མི་བཙན་བྱོལ་བའི་དཀའ་ཁག་དང་འབྲེལ་བའི་ཐོག་གསུང་བཤད་གནང་ཡོད་ཅིང་རང་ཉིད་ནས་བོད་མིའི་དཀའ་ཁག་ལ་ཐུགས་ཚབ་ཆེ་རབ་དང་མ་འོངས་པར་བོད་མིའི་དཀའ་ཁག་དང་འབྲེལ་བའི་ཕྱག་ལས་གང་མང་གནང་འདོད་ཡོད་ཚུལ་གསུངས།མ་ཟད་ཁོང་གིས་བོད་ཀྱི་འགྲོ་བ་མིའི་ཐོབ་ཐང་ནི་འཛམ་གླིང་ཡོངས་ནས་བལྟས་ཀྱང་ཚབས་ཆེ་ཤོས་སུ་གྱུར་ཡོད་པ་དང་བོད་མི་ཚོས་ཁྲིམས་ལུགས་སློབ་སྦྱོང་བྱ་རྒྱུ་ནི་ཧ་ཅང་གལ་ཆེན་པོ་ཡིན་སྐོར་དང་།དུས་རབས་འདི་ནི་གང་ཟག་གིས་དབང་བསྒྱུར་མ་ཡིན་ལར་ཁྲིམས་ཀྱིས་དབང་བསྒྱུར་ཡིན་སྐོར།ད་དུང་ནང་ཆོས་ཀྱི་ཕན་ཡོན་གསུངས་པའི་ནང་ནས་ནང་ཆོས་ལ་འཛམ་གླིང་ཧྲིལ་པོར་ཞབས་འདེགས་རླབས་པོ་ཆེ་སྒྲུབ་རྒྱུའི་ནུས་པ་ཡོད་ཚུལ་སོགས་གསུངས་ཡོད་པ་རེད།